cyanic-selkie/wikianc huggingface dataset:
กินทามะ
ไลต์โนเวล
นอกจากนี้ ยังมีฉบับนิยายของภาพยนตร์กินทามะ เดอะมูฟวี่ บทสุดท้าย : กู้กาลเวลาฝ่าวิกฤตพิชิตอนาคต ที่เขียนโดยโทโมฮิโตะ โอซากิเช่นเดียวกัน วางจำหน่ายเมื่อวันที่ 8 กรกฎาคม พ.ศ. 2556 ปีเดียวกันกับที่ภาพยนตร์เข้าฉายที่ประเทศญี่ปุ่น นิยายฉบับนี้ยังไม่มีลิขสิทธิ์ในประเทศไทย
ไกด์บุ๊ค
ปัจจุบันมีการตีพิมพ์ไกด์บุ๊คกินทามะแล้ว 3 เล่ม สำหรับมังงะ 2 เล่ม และอนิเมะ 1 เล่ม ไกด์บุ๊คสำหรับมังงะเล่มแรก มีชื่อว่า Gintama Official Character Book - Gin Channel ตีพิมพ์โดยสำนักพิมพ์ชูเอฉะในวันที่ 4 เมษายน พ.ศ. 2549 ในตัวหนังสือประกอบด้วยข้อมูลตัวละคร บทสัมภาษณ์ฮิเดอากิ โซราจิ และสติกเกอร์ตัวละคร ไกด์บุ๊คสำหรับมังงะเล่ม 2 มีชื่อว่า Gintama Official Character Book 2 - Fifth Grade ตีพิมพ์ในวันที่ 5 พฤษภาคม พ.ศ. 2552 ซึ่งเป็นเล่มที่เพิ่มข้อมูลของตัวละครใหม่เพิ่มเติมจากเล่มแรก ไกด์บุ๊คสำหรับอนิเมะมีชื่อว่า Gintama Official Animation Guide "Gayagaya Box" ตีพิมพ์ในวันที่ 4 เมษายน พ.ศ. 2551 เนื่องในโอกาสกินทามะออกอากาศถึงตอนที่ 100 มีข้อมูลเกี่ยกวับนักพาย์ผู้พากย์เป็นตัวละครในกินทามะ
เสียงตอบรับ
ในประเทศญี่ปุ่น การ์ตูนเรื่องกินทามะได้รับความนิยมเป็นอย่างสูง ในปี พ.ศ. 2549 หนังสือการ์ตูนกินทามะ 12 เล่มที่ออกวางแผงในปีนั้น ขายได้จำนวนรวมกัน 7,500,000 เล่ม ในปี พ.ศ. 2550 ยอดขายเพิ่มขึ้นเป็น 16 ล้านเล่ม ติดอันดับการ์ตูนขายดีของนิตยสารโซเน็นจัมป์ในปี พ.ศ. 2550 ในปี พ.ศ. 2551 ยอดจำหน่ายของการ์ตูนกินทามะเป็น 20 ล้านเล่ม
ส่วนในประเทศไทย ในระยะแรก กระแสตอบรับของการ์ตูนกินทามะเป็นไปในทางลบ เนื่องจากผู้อ่านบางกลุ่มอ่านกินทามะไม่เข้าใจ แต่ด้วยการพัฒนาเนื้อหาของผู้แต่งในระยะต่อมา และการแปลเป็นภาษาไทยที่ได้อรรถรสมากยิ่งขึ้น จึงทำให้กินทามะกลับมามีความนิยมอย่างท่วมท้นในประเทศไทย โดยเฉพาะการประกาศเรื่องและตัวละครชายดีเด่นในปี2010 ผลการโหวตปรากฏว่า การ์ตูนกินทามะได้อันดับที่สองรองจากK-on! และซากาตะ กินโทกิ ได้รับการโหวตให้เป็นตัวละครชายยอดนิยมแห่งปี
คอนทราลโต
คอนทราลโต (contralto) เป็นเสียงร้องเพลงคลาสสิกของผู้หญิงที่มีพิสัยเสียงร้องเป็นประเภทของเสียงที่ต่ำที่สุด พิสัยเสียงร้องแบบคอนทราลโตหาได้ยาก จะคล้ายแต่แตกต่างกับเสียงแบบอัลโต และเกือบจะเหมือนกับเสียงเคาน์เตอร์เทเนอร์ เสียงประเภทคอนทราลโตแบ่งได้เป็นคอนทราลโตแบบโคโลราทูรา ลิริก และดราแมติก
สแตกคาโต
สตักกาโต (staccato) เป็นการออกเสียงดนตรีรูปแบบหนึ่ง ในโน้ตดนตรีสมัยใหม่ สตักกาโตหมายถึงการบรรเลงโน้ตให้สั้นลงจากปกติ เพื่อให้ตัวโน้ตแต่ละตัวแบ่งแยกออกจากกันอย่างชัดเจน นักทฤษฎีเริ่มให้คำอธิบายสตักกาโตและสตักกาโตได้กำเนิดขึ้นมาในศิลปะดนตรีตั้งแต่คริสต์ศตวรรษที่ 18
Eternally: Drama Mix
"Eternally: Drama Mix" เป็นซิงเกิลดาวน์โหลดที่ 3 ของอูทาดะ ฮิคารุ จากทั้งหมด 34 ซิงเกิล วางขายในระบบดาวน์โหลดของ iTunes เพลงถูกใช้เป็นเพลงประกอบละครชุดญี่ปุ่น "อินโนเซนส์เลิฟ" ซิงเกิลนี้ดัดแปลงมาจากซิงเกิล ดิสแทน ที่วางจำหน่ายในปี พ.ศ. 2544
โปเกมอน เทรดดิงการ์ดเกม (วิดีโอเกม)
โปเกมอน เทรดดิงการ์ดเกม (Pokémon Trading Card Game) เป็นวิดีโอเกมแนวการ์ดสะสมดิจิทัลที่พัฒนาโดยบริษัทฮัดสันซอฟต์และครีเชอส์ จำหน่ายโดยนินเท็นโด ออกจำหน่ายสำหรับเกมบอยคัลเลอร์ ในประเทศญี่ปุ่นในวันที่ 12 พฤศจิกายน พ.ศ. 2541 ในออสตราเลเซียในวันที่ 7 เมษายน พ.ศ. 2543 ในอเมริกาเหนือในวันที่ 10 เมษายน พ.ศ. 2543 และในยุโรปในวันที่ 15 ธันวาคม พ.ศ. 2543 เกมนี้ได้ต้นแบบมาจากเกมการ์ดสะสมจริงของโปเกมอน เทรดดิงการ์ดเกม
สวนสัตว์เทศบาลนครนครปฐม
สวนสัตว์เทศบาลนครนครปฐม เป็นสวนสัตว์ขนาดเล็กที่เข้าชมฟรี ในความรับผิดชอบของเทศบาลนครนครปฐม ตั้งอยู่ใกล้กับสนามกีฬาจังหวัดนครปฐมอยู่ในบริเวณพระราชวังสนามจันทร์ มีสัตว์ป่าสัตว์ปีก มี อย่าง เช่น เสือปลา ลิง จระเข้ กวางป่า กวาง หมี กวางดาว ไก่ นกเงือกกรามช้าง เป็นต้น
Adapedonta
Adapedonta เป็นอันดับของชั้นไบวาลเวียที่อยู่ในชั้น Bivalvia
เจ้าหญิงเอเลออนอร์แห่งเบลเยียม
เจ้าหญิงเอเลออนอร์แห่งเบลเยียม (พระนามเต็ม: เอเลออนอร์ ฟาบิโอลา วิกตอเรีย แอน มารี, Eléonore Fabiola Victoria Anne Marie; ประสูติ: 16 เมษายน พ.ศ. 2551) เป็นพระราชทายาทพระองค์ที่สี่และพระราชธิดาพระองค์เล็กในสมเด็จพระราชาธิบดีฟีลิปแห่งเบลเยียมกับสมเด็จพระราชินีมาตีลด์แห่งเบลเยียม เป็นพระราชนัดดาลำดับที่ 12 ในสมเด็จพระราชาธิบดีอัลแบร์ที่ 2 กับสมเด็จพระราชินีเปาลาในปัจจุบัน พระองค์ทรงอยู่ในลำดับที่สี่ของการสืบราชสันตติวงศ์ต่อจากพระเชษฐภคินีและพระเชษฐา คือ เจ้าหญิงเอลีซาแบ็ต ดัชเชสแห่งบราบันต์, เจ้าชายกาบรีแยลแห่งเบลเยียม และเจ้าชายแอมานุแอลแห่งเบลเยียม
Adapedonta
วงศ์ในอันดับนี้ ได้แก่:
เกมคณิตศาสตร์
เกมคณิตศาสตร์ คือเกมที่สามารถใช้เทคนิคทางคณิตศาสตร์ในการเล่น
กระทรวงแรงงานสหรัฐ
กระทรวงแรงงาน (United States Department of Labor อักษรย่อ:DOL) เป็นหน่วยงานการบริหารของรัฐบาลกลางสหรัฐ มีหน้าที่รับผิดชอบเรื่องดูแลสุขภาพและความปลอดภัยในที่ทำงานของแรงงานในสหรัฐ
อำเภอเมืองสระแก้ว
เมืองสระแก้ว เป็นอำเภอหนึ่งของจังหวัดสระแก้ว
เทียนผ้าห่มปก
เทียนผ้าห่มปก  เป็นพืชในสกุลเทียนดอก วงศ์ Balsaminaceae เป็นไม้ล้มลุก ลำต้นโค้งงอ ทุกส่วนมีขนอ่อนปกคลุม ใบเดี่ยว ขอบใบจักซี่ละเอียด ดอกเดี่ยวออกตามซอกใบ ออกดอกช่วงตุลาคม – พฤศจิกายน พบครั้งแรกที่อุทยานแห่งชาติดอยผ้าห่มปก จังหวัดเชียงใหม่ โดย ดร. ปิยะเกษตร สุขสถาน เมื่อ 8 พฤศจิกายน พ.ศ. 2541 ชื่อสปีชีส์ตั้งเป็นเกียรติแก่สถานที่ค้นพบ
อำเภอเมืองสระแก้ว
ประวัติ
ชื่ออำเภอว่า "สระแก้ว" นั้นมีที่มาจากในท้องที่อำเภอมีสระน้ำโบราณอยู่ 2 สระ ได้แก่ "สระแก้ว" และ "สระขวัญ" ซึ่งตามประวัติของจังหวัดสระแก้ว สระน้ำทั้งสองนี้ถือว่ามีความสำคัญมาตั้งแต่ในอดีต เนื่องจากได้นำน้ำจากสระไปใช้ในพิธีถือน้ำพระพิพัฒน์สัตยา โดยถือว่าเป็นน้ำบริสุทธิ์และศักดิ์สิทธิ์ สระน้ำทั้งสองสระนี้เรียกกันติดปากว่า สระแก้ว-สระขวัญ
ที่ตั้งและอาณาเขต
อำเภอเมืองสระแก้วตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนท้องถิ่น
อำเภอเมืองสระแก้วประกอบด้วยองค์กรปกครองส่วนท้องถิ่น 11 แห่ง ได้แก่
แหล่งท่องเที่ยว
และสัตว์ป่ามากมายกว่า 300 ชนิด การเดินทางไปศาลหลักเมืองจังหวัดสระแก้ว ตั้งอยู่บนเส้นทางหลวงหมายเลข 33 จากตัวเมืองไปทางอำเภอวัฒนานครประมาณ 4 กิโลเมตร ทางซ้ายมือ ณ ปริมณฑลสวนกาญจนภิเษก ตำบลท่าเกษม
ชายที่กำลังตกลงมา
ชายที่กำลังตกลงมา (อังกฤษ: The Falling Man) เป็นภาพถ่ายโดย ริชาร์ด ดรูว์ เมื่อเวลา 9:41:15 น. ของวันที่ 11 กันยายน พ.ศ. 2544 ของชายคนหนึ่งที่กำลังตกลงมาจากตึก เวิลด์เทรดเซ็นเตอร์ ในระหว่างเหตุการณ์ วินาศกรรม 11 กันยายน ใจกลางเมืองนิวยอร์ก โดยชายในภาพมีการสันนิษฐานว่าเป็น Norberto Hernandez โดยชายในภาพติดอยู่ที่ชั้นบนของตึกเหนือ และยังไม่มีเหตุผลชัดเจนว่าเขากระโดดลงมาเพื่อหนีควันไฟหรือเพื่อหาความปลอดภัย
ภาพถ่ายดังกล่าวถูกวิพากษ์วิจารณ์อย่างกว้างขวางหลังจากเผยแพร่ในสื่อต่างประเทศเมื่อวันที่ 12 กันยายน พ.ศ. 2544 โดยมีผู้อ่านระบุว่าภาพนี้ "รบกวนจิตใจ, เลือดเย็น, น่าขยะแขยง, และซาดิสม์" อย่างไรก็ตาม ในปีต่อมา ภาพถ่ายดังกล่าวก็ได้ถูกนำไปใช้ใน สารคดี, นิตยสาร, ข่าว และทำให้ภาพนี้กลายเป็นภาพที่โด่งดังที่สุดจากเหตุการณ์วินาศกรรมในมหานครนิวยอร์ก
อังเฆล กอร์เรอา
อังเฆล มาร์ติน กอร์เรอา มาร์ติเนซ (Ángel Martín Correa Martínez; ; เกิดวันที่ 9 มีนาคม ค.ศ. 1995) เป็นนักฟุตบอลชาวอาร์เจนตินา ปัจจุบันลงเล่นในตำแหน่งกองหน้า และปีกให้กับอัตเลติโกมาดริด สโมสรในลาลิกา และทีมชาติอาร์เจนตินา
เขาเริ่มต้นอาชีพในวัย 18 ปีกับซานโลเรนโซในอาร์เจนตินาเมื่อ ค.ศ. 2013 โดยเขาพาทีมชนะเลิศตอร์เนโออินิซิอัลใน ค.ศ. 2013 และโกปาลิเบร์ตาโดเรสใน ค.ศ. 2014 เขาย้ายร่วมทีมอัตเลติโกมาดริดในปี ค.ศ. 2015 เขาลงเล่นมากกว่า 350 นัดช่วยให้ทีมชนะเลิศยูฟ่ายูโรปาลีก ยูฟ่าซูเปอร์คัพ ในปี ค.ศ. 2018 และลาลิกา ในปี ค.ศ. 2021
กอร์เรอาถูกเลือกติดทีมชาติอาร์เจนตินารุ่นอายุไม่เกิน 20 ปี โดยใน ค.ศ. 2015 เขาเป็นกัปตันที่ช่วยให้ทีมชาติรุ่นนี้ชนะเลิศการแข่งขันระดับทวีป และเขาเองก็ได้รับรางวัลผู้เล่นยอดเยี่ยมประจำรายการแข่งขันนั้นด้วย ในปีเดียวกัน เขาก็ได้เริ่มต้นลงเล่นกับทีมชาติชุดใหญ่ เขาเป็นส่วนหนึ่งของทีมที่ชนะเลิศโกปาอาเมริกา 2021 และฟุตบอลโลก 2022 ที่ประเทศกาตาร์
เกียรติประวัติ
ซานโลเรนโซ อัตเลติโกมาดริด
อาร์เจนตินา อายุไม่เกิน 20 ปี
อาร์เจนตินา
การรับรู้ (จิต)
การรับรู้ (orientation) เป็นหน้าที่หนึ่งของจิตซึ่งเกี่ยวข้องกับการรับรู้สามมิติ ได้แก่ กาละ เทศะ และบุคคล "ความงุนงงสับสน" (disorientation) เป็นปัญหาของการรับรู้ และอาจเกิดได้จากสาเหตุต่าง ๆ เช่น อาการเพ้อจนถึงภาวะพิษ ตรงแบบความงุนงงสับสนจะเกิดกับกาละก่อน แล้วเป็นเทศะ และบุคคลในขั้นสุดท้าย
การประเมิน
ในบริบทอุบัติเหตุหรือการบาดเจ็บใหญ่ อาสาสมัครฉุกเฉินการแพทย์ (Emergency Medical Responder) ดำเนินการประเมินแบบละเอียดมากขึ้นเป็นลำดับซึ่งช่วยชี้แนวทางการตอบสนองในระยะแรกวิกฤต ตามแบบแล้วการประเมินการรับรู้ทางจิตมีลำดับสำคัญสุดโดยพลันสามอันดับ ได้แก่
การรับรู้ทางจิตมีความสัมพันธ์อย่างใกล้ชิด และมักปนกับช็อกเหตุอุบัติเหตุ รวมทั้งภาวะช็อกทางกายภาพ (ช็อก) และภาวะช็อกทางจิต (ได้แก่ ปฏิกิริยาเฉียบพลันต่อความเครียด ภาวะจิตใจที่สนองต่อเหตุการณ์น่าสะพรึงกลัว)
ไม่ชัดเจนว่าบริเวณใดของสมองเกี่ยวข้องกับการรับรู้ แต่มีรายงานว่ารอยโรคของก้านสมองและซีกสมองทำให้เกิดความงุนงงสับสน โดยเสนอว่าทั้งสองส่วนนี้ทำงานร่วมกันเพื่อธำรงการรู้และหน้าที่ย่อยของการรับรู้
เทศมณฑลฟินมาร์ก
ประวัติศาสตร์
ชนชาติของฟินมาร์กอยู่มาแล้วทั้งหมด 10,000 ปี โดยมีชนพื้นเมือง คือ ชาวซามี (Sami) อยู่ในบริเวณนอร์เวย์เป็นส่วนมากในช่วงศตวรรษที่ 20 มีการเปลี่ยนแปลงมากมายเกี่ยวกับวัฒนธรรมของชนพื้นเมืองซามี โดยได้มีประเพณีและวัฒนธรรมทิ้งไว้มายาวนานเช่น การถักของชาวซามี ในศตวรรษที่ 10 ฟินน์แลนด์ได้เป็นท่าเรือไวกิ้ง และเกิดปัญหาการต่อสู้ระหว่างชายแดน จนถึงปี ค.ศ. 1326 ปัญหาเรื่องนี้ได้สงบลง จนได้มีการอพยพของชาว Kven เชื้อชาติฟินแลนด์ จนเกิดสงครามโลกครั้งที่สอง​ในช่วงปลายสงคราม มีไม่กี่ชีวิตที่รอดมาได้ ส่วนมากผู้อพยพจะไปทางทิศใต้ของนอร์เวย์ แต่บางคนก็หลบอยู่ในถ้ำรอจนกว่าพวกเยอรมัน จะออกไปจากที่นั้น จากการตรวจสอบความเสียหายได้พบว่ามี 11,000 บ้านเรือน 4700 ฟาร์มวัว 106 โรงเรียน 27 โบสถ์และ 21 โรงพยาบาลถูกไฟไหม้ผังเสียหาย
ภูมิศาสตร์
ในทิศตะวันออกเฉียงเหนือสุดของประเทศนอร์เวย์ ในทิศตะวันตกใกล้กับประเทศฟินแลนด์ ส่วนทิศใต้ติดกับประเทศรัสเซีย และทิศตะวันออกติดกับทะเลนอร์เวย์
ศาสนา
ศาสนาในฟินมาร์กส่วนมากนับถือศาสนาคริสต์เป็นส่วนมาก
การแบ่งเขตการปกครอง
เทศมณฑลฟินมาร์กแบ่งเขตการปกครองออกเป็น 19 เทศบาล
เศรษฐกิจ
ฟินมาร์กมีอุตสาหกรรมหลักคือ การประมง การบริการเกี่ยวกับการท่องเที่ยว จึงเป็นการดึงดูดความสนใจในการทำธุรกิจ จึงมีรายได้หลักเกี่ยวกับสิ่งนี้
เชิงอรรถ
ก . ชาว Kven คือชนกลุ่มน้อยในประเทศนอร์แวย์ เชื้อชาติฟินแลนด์ ส่วนมากทำอาชีพชาวนา และการประมง
แกะซ่าฮายกก๊วน
แกะซ่าฮายกก๊วน หรือ ชอนเดอะชีพ (Shaun the Sheep) เป็นภาพยนตร์ชุดแอนิเมชันที่ใช้เทคนิคการผลิตแบบสตอปโมชันซึ่งเป็นภาคแยกที่แยกตัวมาจากซีรีส์ภาพยนตร์ วอลเลซแอนด์กรอมมิท เป็นเรื่องราวของ "ชอน" แกะที่ฉลาดตัวหนึ่งที่อาศัยอยู่กับฝูงแกะในฟาร์มมอสซีบอร์น ฟาร์มขนาดเล็กทางตอนเหนือของอังกฤษ ในแต่ละตอนเขาพยายามในการเพิ่มความตื่นเต้น และความสนุกสนานให้กับชีวิตที่น่าเบื่อของเขา ออกอากาศครั้งแรกในสหราชอาณาจักรในช่วงซีบีบีซีของช่องบีบีซีวันเมื่อวันที่ 5 มีนาคม ค.ศ. 2007
นาแซร์ ชาดลี
นาแซร์ ชาดลี (Nacer Chadli; เกิดวันที่ 2 สิงหาคม ค.ศ. 1989) เป็นนักฟุตบอลชาวเบลเยียม ผู้เล่นในตำแหน่งปีกให้กับอิสตันบูลบาชักเชฮีร์และทีมชาติเบลเยียม
ชาดลีเริ่มต้นอาชีพในเอร์สเตอดีวีซี กับสโมสร AGOVV Apeldoorn ต่อมาใน ค.ศ. 2010 เขาย้ายไปสโมสรบนลีกสูงสุดอย่างตเว็นเตอ ซึ่งเขาพาทีมชนะเลิศกาเอ็นเฟเบ เบเกอร์ ในฤดูกาลแรกที่เขาได้ลงเล่น ต่อมาใน ค.ศ. 2013 ชาดลีย้ายไปร่วมทอตนัมฮอตสเปอร์ และในอีกสามปีถัดมา ก็ได้เซ็นสัญญากับเวสต์บรอมมิชอัลเบียนด้วยค่าตัว 13 ล้านปอนด์
ชาดลีได้เล่นให้กับโมร็อกโกใน ค.ศ. 2010 เนื่องจากบิดาของเขามีเชื้อสายโมร็อกกัน อย่างไรก็ตาม เขาตัดสินใจย้ายไปเล่นให้กับทีมชาติเบลเยียมในปีถัดมา เขาได้ลงเล่นให้กับเบลเยียมกว่า 50 นัด และเป็นตัวแทนของชาติในการแข่งขันฟุตบอลโลกสองครั้ง ในปี 2014 และ 2018
เกียรติประวัติ
ตเว็นเตอ
ทอตนัมฮอตสเปอร์
เบลเยียม
โรงเรียนศรัทธาสมุทร
โรงเรียนศรัทธาสมุทร (อักษรย่อ : ศ.ส.; อังกฤษ: Satthasamut School) เป็นโรงเรียนมัธยมศึกษาประจำจังหวัดสมุทรสงคราม เปิดรับนักเรียนในระดับชั้นมัธยมศึกษาตอนต้นและมัธยมศึกษาตอนปลาย ในอดีตเปิดรับเฉพาะนักเรียนชาย จึงได้รับเลือกให้เป็นโรงเรียนชายประจำจังหวัดสมุทรสงคราม ปัจจุบันเปิดรับนักเรียนแบบสหศึกษาทั้งมัธยมศึกษาตอนต้นและมัธยมศึกษาตอนปลาย
ประวัติโดยย่อ
โรงเรียนศรัทธาสมุทร ชื่อเดิมว่า โรงเรียนวัดบ้านแหลม เปิดสอนเมื่อวันที่ 1 มิถุนายน พ.ศ. 2451 โดยตั้งอยู่ในบริเวณวัดบ้านแหลม (วัดเพชรสมุทรวรวิหาร) เปิดสอนตั้งแต่ระดับชั้นมูลถึงชั้นประโยคมูล ต่อมาเปลี่ยนชื่อเป็น “โรงเรียนแหลมวิทยาคม” พ.ศ. 2458 ได้เปลี่ยนชื่อเป็น “โรงเรียนศรัทธาสมุทร” ตามสมณศักดิ์ “พระครูศรัทธาโสภิต”ซึ่งเป็นเจ้าอาวาสองค์อุปการะรวมกับคำนำหน้าชื่อจังหวัด และใช้ชื่อนี้มาจนถึงปัจจุบัน
พ.ศ. 2521 ได้ย้ายมาเรียนยังสถานที่เรียนแห่งใหม่ในปัจจุบัน และเปลี่ยนจากโรงเรียนที่รับนักเรียน  ชายล้วนมาเป็นสหศึกษา เปิดการสอนตั้งแต่ระดับมัธยมศึกษาปีที่ 1 ถึงระดับมัธยมศึกษาปีที่ 6 สังกัดกองการมัธยมศึกษา กรมสามัญศึกษา กระทรวงศึกษาธิการ สำนักงานคณะกรรมการศึกษาขั้นพื้นฐาน เขตพื้นที่การศึกษาสมุทรสงครามและสำนักงานเขตพื้นที่การศึกษามัธยมศึกษา เขต 10
เทศบาลตำบลชนบท
เทศบาลตำบลชนบท เป็นองค์กรปกครองส่วนท้องถิ่นประเภทเทศบาลตำบล ตั้งอยู่ที่อำเภอชนบท จังหวัดขอนแก่น
อาณาเขต
เทศบาลตำบลชนบทห่างจากตัวจังหวัดประมาณ 60 กิโลเมตร  และห่างจากกรุงเทพฯ ประมาณ  442  กิโลเมตร ซึ่งมีอาณาเขต ดังนี้
ประวัติ
พ.ศ. 2490 ทางราชการมีการจัดตั้งอำเภอชนบท ขึ้นมาใหม่บริเวณเมืองชลบถวิบูลย์เดิม เมื่อครั้งถูกยุบลงเป็นแค่ตำบลหนึ่งในอำเภอบ้านไผ่ และเมือวันที่ 9 เมษายน พ.ศ. 2506 ได้มีการจัดตั้ง "สุขาภิบาลชนบท" ขึ้นด้วย จนกระทั่งเมื่อปี พ.ศ. 2542 ได้รับการเปลี่ยนแปลงฐานะเป็น "เทศบาลตำบลชนบท"
การปกครอง
เทศบาลตำบลชนบท ครอบคลุมพื้นที่ตำบลชนบทบางส่วนและตำบลศรีบุญเรืองบางส่วน จำนวน 11 หมู่บ้าน ได้แก่
เกย์เกมส์ 2023
เกย์เกมส์ครั้งที่ 11 หรือ XI Gay Games 2023, Gay Games 11, GGHK2023, GGGDL2023 และ เกย์เกมส์ ฮ่องกง - กัวดาลาฮารา 2023 เป็นมหกรรมกีฬานานาชาติและการแสดงทางวัฒนธรรมที่จัดขึ้นโดยที่ไม่ได้จำกัดการเข้าร่วมเฉพาะนักกีฬา ศิลปิน นักดนตรี ในกลุ่มเลสเบี้ยน เกย์ ไบเซ็กชวล และคนข้ามเพศ (LGBTQ+) เท่านั้น
เดิมมีกำหนดจัดขึ้นระหว่างวันที่ 11 ถึง 19 พฤศจิกายน พ.ศ. 2565 แต่ได้เลื่อนกำหนดการออกไป อันเป็นผลมาจากการระบาดทั่วของโควิด-19 ในฮ่องกง
การประมูล
ใน พ.ศ. 2557 แด็นนิส ฟิลิปส์ (Dennis Philipse) ชาวดัตช์ที่มีถิ่นพำนักในฮ่องกง ได้ก่อตั้งกลุ่มชุมชน OUT ในฮ่องกงเพื่อสร้างกลุ่มทำงานเชิงรุกในฮ่องกง เขามีความทรงจำของงานเกย์เกมส์ใน พ.ศ. 2541 ที่อัมสเตอร์ดัม ทำให้มีความฝันที่จะนำการจัดงานเกย์เกมส์มาสู่ทวีปเอเชียเป็นครั้งแรกในประวัติศาสตร์ 40 ปีของรายการ ในปี 2557 เขาได้ริเริ่มจัดตั้งองค์กรอาสาสมัคร GGHK และติดต่อกับสหพันธ์เกย์เกมส์เพื่อเข้าร่วมกระบวนการประมูล กระบวนการเสนอราคาประกอบด้วยการยื่นเอกสารข้อเสนอประมูลขนาด 300 หน้า ในเดือนมีนาคม 2560 มีการประกาศรายชื่อเมืองที่เข้ารอบสุดท้ายของการประมูล ได้แก่ ฮ่องกง วอชิงตัน ดี.ซี. และกัวดาลาฮารา ในเดือนพฤษภาคม 2560 เมืองที่อยู่ในรายชื่อทั้งหมดได้รับการตรวจประเมินสถานที่จัดงานเป็นเวลา 4 วัน และในเดือนตุลาคม 2560 แต่ละเมืองที่เข้าร่วมได้ทำการนำเสนอรายงานฉบับสุดท้ายในปารีส ตามด้วยการลงคะแนนเสียงและการประกาศเมืองที่ชนะการประมูล
ฮ่องกงได้รับการประกาศให้เป็นเมืองเจ้าภาพการแข่งขันเกย์เกมส์ครั้งที่ 11 ในงานกาล่าที่ออแตลเดอวีล ศาลาว่าการกรุงปารีส เมื่อวันที่ 30 ตุลาคม 2560 โดยชนะด้วยคะแนนเสียงข้างมากอย่างชัดเจนในการลงคะแนนรอบแรกโดยผู้แทนของสมาพันธ์เกย์เกมส์ เป็นครั้งแรกที่งานจะจัดขึ้นในเอเชีย
ในเดือนเมษายน 2559 มีการประกาศรายชื่อขั้นต้นของเมืองต่าง ๆ ที่สนใจเข้าร่วมประมูลจัดงานเกย์เกมส์ครั้งที่ 11 ในปี 2565 มีเมืองที่มีความสนใจในการประมูลถึงสิบเจ็ดเมืองซึ่งมากเป็นประวัติการณ์ เมื่อวันที่ 30 มิถุนายน 2559 สมาพันธ์เกย์เกมส์ประกาศว่า 11 เมืองได้ยื่นหนังสือแสดงเจตจำนงเพื่อประมูลอย่างเป็นทางการแล้ว โดยแอนะไฮม์, แอตแลนตา, ดิมอยน์, แมดิสัน, มินนีแอโพลิส และแซนแอนโทนีโอ ตัดสินใจที่จะไม่ยื่นเสนอประมูล ในวันที่ 31 กรกฎาคม 2559 เก้าเมืองได้ยื่นค่าธรรมเนียมการลงทะเบียนครั้งที่สองเพื่ออยู่ในกระบวนการเสนอราคา ทั้งเคปทาวน์และเทลอาวีฟได้ถอนตัวในขั้นตอนนี้ โดยระบุความจำนงที่จะประมูลงานเกย์เกมส์ครั้งที่ 12 ในปี 2569 แทน เมื่อวันที่ 30 พฤศจิกายน 2559 เมืองที่เสนอชื่อเข้าชิงทั้งหมด 8 เมืองยื่นเอกสารการประมูล โดยที่ลอสแองเจลิสถูกตัดออกจากการแข่งขันในขั้นตอนนี้
รายชื่อเมืองที่ได้รับคัดเลือกสามเมืองสุดท้ายได้รับการประกาศเมื่อวันที่ 1 มีนาคม 2560 คือ กัวดาลาฮารา ฮ่องกง และวอชิงตัน ดี.ซี. เมืองที่เสนอตัวจะได้รับการตรวจโดยผู้ตรวจประเมินก่อนที่จะมีการตัดสินเมืองเจ้าภาพในขั้นสุดท้ายที่ปารีสในวันที่ 30 ตุลาคม
การเลื่อนการจัดงานและเจ้าภาพร่วม
ในเดือนกันยายน พ.ศ. 2564 ผู้จัดงานประกาศว่าเกย์เกมส์ ในปี 2565 จะถูกเลื่อนออกไปอีกหนึ่งปีโดยจะจัดในเดือนพฤศจิกายน 2566 เนื่องจากการระบาดทั่วของโควิด-19 อย่างต่อเนื่อง และระเบียบการกักตัวผู้เดินทางที่เข้มงวดของฮ่องกง
เนื่องจากสถานการณ์ที่ไม่แน่นอนหลังการประท้วงในฮ่องกง พ.ศ. 2562–2563 แด็นนิส ฟิลิปส์ ได้ลาออกจากตำแหน่งผู้นำองค์กรจัดงานของฮ่องกงในเดือนกุมภาพันธ์ 2564 หลังจากทำงานอาสาสมัครมา 7 ปี (โดยทำเต็มเวลา 2 ปีสุดท้าย) นอกจากนี้สมาพันธ์ยังมีการตัดสินใจที่ให้มีเจ้าภาพร่วมระหว่างฮ่องกงและกัวดาลาฮารา ในงานเกย์เกมส์ครั้งที่ 11 เนื่องจากกัวดาลาฮาราเป็นผู้ได้รับคะแนนอันดับที่สอง
พิธีเปิด
เดิมพิธีเปิดมีกำหนดไว้ในวันที่ 11 พฤศจิกายน พ.ศ. 2565 ก่อนจะเลื่อนออกไปเป็นวันที่ 3 พฤศจิกายน พ.ศ. 2566
การจัดงานและสถานที่
งานครั้งนี้นำเสนอกีฬา 22 รายการ พร้อมกับกิจกรรมศิลปะและวัฒนธรรมทั่วฮ่องกง โดยสถานที่ยังไม่ได้รับการยืนยัน
การบังคับใช้กฎหมายความมั่นคงแห่งชาติ
ใน พ.ศ. 2564 คณะผู้แทนของไต้หวันประกาศว่าจะไม่ส่งนักกีฬาเข้าร่วมการแข่งขันเกย์เกมส์ในปี 2565 เนื่องจากเกรงว่าสมาชิกในทีมอาจถูกจับกุมภายใต้กฎหมายความมั่นคงแห่งชาติฮ่องกงที่มีผลบังคับใช้ตั้งแต่ปี 2563
สุดแค้นแสนรัก
สุดแค้นแสนรัก ซึ่งเป็นละครภาคต่อจากกรงกรรม เป็นบทประพันธ์ของ จุฬามณี (นิพนธ์ เที่ยงธรรม) นำมาสร้างเป็นละครโทรทัศน์ทางสถานีโทรทัศน์ไทยทีวีสีช่อง 3 สร้างโดย บริษัท เมคเกอร์ เค จำกัด กำกับการแสดงโดย กฤษณ์ ศุกระมงคล และ อดุลย์ ประยันโต นำแสดงโดย ปฏิภาณ ปฐวีกานต์ พรชิตา ณ สงขลา มนัสนันท์ พันเลิศวงศ์สกุล พัชฏะ นามปาน กุลณัฐ กุลปรียาวัฒน์ วรฤทธิ์ เฟื่องอารมย์ รฐา โพธิ์งาม พิษณุ นิ่มสกุล จินตหรา สุขพัฒน์ รัดเกล้า อามระดิษ เริ่มถ่ายทำในเดือนมกราคม พ.ศ. 2557 ออกอากาศครั้งแรกระหว่างวันที่ 18 เมษายน–29 พฤษภาคม พ.ศ. 2558
ภาคสุดแค้น พ.ศ. 2515
ในปี พ.ศ. 2515 ที่หมู่บ้านหนองนมวัว จังหวัดนครสวรรค์ หมู่บ้านที่มีบรรยากาศท้องทุ่ง ชาวบ้านช่วยเหลือกันเป็นอย่างดี มีสองครอบครัว คือ ครอบครัว “แย้ม” (รัดเกล้า อามระดิษ) กับ “เทือง” (นึกคิด บุญทอง) ที่มีลูกชายคือ “ประยงค์” (พัชฏะ นามปาน) ได้แต่งงานกับ “อัมพร” (มนัสนันท์ พันเลิศวงศ์สกุล) ลูกสาวของ “ขัน” (อธิวัฒน์ สนิทวงศ์ ณ อยุธยา) กับ “อ่ำ” (จินตหรา สุขพัฒน์) ชาวบ้านหมู่บ้านเดียวกัน แต่แย้มไม่ถูกใจลูกสะใภ้สักเท่าไร เมื่ออัมพรตั้งท้องลูกอยู่ เกิดเหตุการณ์เทือง สามีแย้มตายเนื่องจากทะเลาะวิวาทกับขัน พ่อของอัมพร เนื่องจากปล่อยน้ำเข้านา ทำให้แย้มโกรธแค้นเป็นอย่างมากสาปแช่งขันให้ถูกฟ้าผ่า และคำสาปแช่งดูเหมือนจะได้ผล เพราะคืนนั้นเองขันก็ถูกฟ้าผ่าตายตามเทืองไป
แย้มยังคงโกรธแค้นครอบครัวของอัมพร ขัดขวางไม่ให้ประยงค์ไปดูแลอัมพรและลูกที่โรงพยาบาล แย้มยังไม่ยอมให้ศพของขันสวดและเผาวัดเดียวกับเทือง “อุไร” (พรชิตา ณ สงขลา) น้องสาวของอัมพร ทนไม่ได้ด่าแย้มถึงศาลาสวดศพเทือง “ลือพงษ์” (วรฤทธิ์ เฟื่องอารมณ์) เจ้าของคิวรถประจำทางและกิจการห้องเช่าประจำหมู่บ้าน ได้คบหากับอุไร แต่พ่อของลือพงษ์  “โกตา” (สุทธิพงษ์ วัฒนจัง) และแม่ลือพงษ์ “นกเล็ก” (ไปรมา รัชตะ) ถูกแย้มยุยงให้เกลียดชังอุไร พร้อมทั้งหมายตาลือพงษ์ไว้ให้ “พะยอม” (น้ำฝน กุลณัฐ) ลูกสาวคนเล็กที่แอบชอบลือพงษ์
หลังจากอัมพรคลอดลูกชาย แย้มตั้งชื่อให้ว่า “ยงยุทธ” อัมพรย้ายมาอยู่ที่บ้านประยงค์ เหตุเพราะทน คำเหน็บแนม ด่าทอไม่ได้ แย้มพยายามจับคู่ประยงค์กับ “สุดา” (รฐา โพธิ์งาม) ลูกสาวของเพื่อนรัก เมื่ออัมพรรู้เรื่องจึงเกิดความหึงหวง และทะเลาะวิวาทอย่างหนัก เป็นเหตุให้แย้มถือโอกาสไล่อัมพรกลับบ้านและไม่ให้กลับมาอีก โดยลูกอยู่กับแย้ม
อุไรก็เผลอใจแอบได้เสียกับลือพงษ์ อุไรร้องขอให้ลือพงษ์รีบบอกพ่อแม่มาสู่ขอโดยเร็ว ลือพงษ์รับปากไปทั้งๆ ที่รู้แก่ใจว่าพ่อแม่ไม่ยอม เพราะทั้งคู่ไม่ชอบอุไร ด้านประยงค์ดื่มเหล้าย้อมใจเพราะคิดถึงภรรยา จนอัมพรไปเจอ และได้ปรับความเข้าใจกัน อัมพรขอลูกคืน แต่ประยงค์ขอลูกไว้เพื่อเป็นตัวแทนรักของอัมพร และสัญญาว่าจะไม่แต่งงานใหม่ หากวันใดเขาแต่งงาน อัมพรจะได้ลูกคืน อัมพรจึงยกลูกให้อยู่กับประยงค์และให้รักษาสัญญาให้ดี แย้มไม่หยุดความแค้นวางแผนให้ “ประยูร” (พิษณุ นิ่มสกุล) ลูกชายคนกลาง ทำให้อุไรกับลือพงษ์เข้าใจผิดและทะเลาะกันรุนแรง เวลาผ่านไปอัมพรแอบเอาข้าวไปส่งให้ประยงค์ทุกกลางวัน อัมพรยังแอบหายงยุทธ โดยได้พะยอมช่วย แต่แย้มก็จับได้ในที่สุด มีเรื่องตบตีกันจนขึ้นโรงพัก เป็นจุดที่อุไรและอัมพรได้พบกับ “ร้อยตำรวจตรีทวี” (ปฏิภาณ ปฐวีกานต์) ร้อยเวรบันทึกการแจ้งความ ทวีถูกชะตาสองพี่น้องมาก อาสาไปส่งถึงบ้าน ลือพงษ์เองเผลอไผลได้เสียกับพะยอม ทำให้ลือพงษ์ต้องแต่งงานกับพะยอมอย่างไม่เต็มใจ ขณะที่อุไรก็รู้ว่าตัวเองท้อง
ประยงค์เสียชีวิตจากโรคพิษสุนัขบ้าระยะสุดท้าย อัมพรทันมาดูใจในนาทีสุดท้าย หลังประยงค์ตาย อัมพรแน่ใจว่าคงไม่ได้ลูกชายคืนอย่างแน่ จึงพาครอบครัวทั้งหมดย้ายไปทำมาหากินในเมือง ตั้งหลักชีวิตใหม่
ภาคแสนรัก พ.ศ. 2532-2534
เมื่อย้ายมาอยู่ในเมือง อุไรเปิดร้านขายข้าวแกง ส่วนทวีพลาดรักจากอุไร จึงได้ตกลงปลงใจแต่งงานกับอัมพร มีลูกสองคน คือ “ธนา” (วิชยุตม์ ลิ่มรัตนะมงคล) กับ “มยุรีย์” (พรสรวง รวยรื่น) ส่วนอุไรก็คลอดลูกสาว ชื่อ “ระพีพรรณ” (สรัลชนา อภิสมัยมงคล) และฝ่ายครอบครัวของลือพงษ์กับพะยอม มีลูกชายชื่อ “ลือชัย” (รวีโรจน์ รัตนตระกูลชัย) ส่วนประยูรลูกชายคนเล็ก แย้มก็ให้แต่งงานกับสุดามีลูกด้วยกันสองคน คือ “ปวริศ” (พิสิฐพงศ์ ช่างหล่อ) และ “ลลดา” (ครองขวัญ มงคล)
ส่วนยงยุทธ (จักริน ภูริพัฒน์) ถูกแย้มเสี้ยมสอนให้เกลียดแม่ โดยบอกว่าอัมพรมีคนมาติดพันจนทิ้งสามี แล้วพ่อก็ตรอมใจตาย เมื่อเวลาผ่านไป ทุกชีวิตได้เข้าศึกษาที่โรงเรียนเดียวกัน เมื่ออัมพรรู้ว่ายงยุทธอยู่โรงเรียนกับลูกของตน แต่ถูกยงยุทธหลบหนีหน้า เมินเฉยเพราะคำเสี้ยมสอนจากแย้ม
สำหรับธนากับมยุรีย์ ก็ไม่เคยนับถือยงยุทธเป็นพี่ชายเพราะเห็นการกระทำที่ยงยุทธแสดงกับอัมพรและไม่เคยเห็นเขากับมยุรีย์อยู่ในสายตาว่าเป็นพี่เป็นน้องด้วย แต่น้อยคนนักที่จะรู้ว่าเป็นพี่น้องกัน ยงยุทธนั้นมีโรคประจำตัวคือหอบหืด ทำให้เขากลายเป็นคนอ่อนแอทั้งร่างกายและจิตใจ แต่ยงยุทธได้คบหากับ “หทัยรัตน์” (นิคิต้า กรรณเกตุ) ลูกสาวเจ้าของกิจการร้านทอง แต่ธนานั้นหลงรักหทัยรัตน์อย่างหัวปักหัวปำ ตามตื้อจนฝ่ายหญิงรำคาญใจ หทัยรัตน์ไม่เคยรู้ความสัมพันธ์ของยงยุทธกับธนา ส่วนปวริศลูกชายประยูรก็มาตามจีบระพีพรรณ โดยที่อุไรไม่เคยชอบใจสักนิด ทำให้ระพีพรรณคิดเรื่องของตนเองไม่ตก
เมื่ออยู่ในช่วงสอบเข้ามหาวิทยาลัย แย้มซึ่งหมายมั่นให้ยงยุทธสอบเข้าคณะแพทยศาสตร์ แต่ยงยุทธอยากเรียนวิศวกรรมศาสตร์มากกว่า ผลออกมายงยุทธสอบไม่ติดคณะแพทย์สร้างความเสียใจให้แย้ม ส่วนระพีพรรณและหทัยรัตน์สามารถสอบติดแพทย์ได้เหมือนกัน จนในที่สุด ยงยุทธสอบติดที่เชียงใหม่ ส่วนปวริศ สอบติดนายร้อยทำให้นางแย้มปลื้มนักหนา และธนาก็ได้โควตาด้านกีฬาของมหาวิทยาลัยแห่งหนึ่ง
ด้านลือชัย ที่เรียนวิทยาลัยเทคนิค คบเพื่อนไม่ดี ไม่สนใจการเรียน ไปพัวพันกับยาเสพติด จนถูกตำรวจจับติดคุก สร้างความเสียใจให้กับพะยอมและลือพงษ์มาก ลือพงษ์เองก็ทำตัวเป็นเสี่ยยุ่งกับสาวๆ มากหน้าหลายตา ด้านระพีพรรณซึ่งรู้ความว่าลือพงษ์เป็นพ่อของตน เมื่ออุไรจับได้สั่งห้ามลือพงษ์เข้ามาเกี่ยวข้องกับลูก อุไรยังขอให้ระพีพรรณแกล้งไปทำดีกับปวริศแล้วตีจากเพื่อให้ปวริศเจ็บช้ำ
ภาคสุดแค้นแสนรัก พ.ศ. 2544
ในปี พ.ศ. 2544 ธนา (ณัฐวิญญ์ วัฒนกิติพัฒน์) เป็นนักร้อง นักแสดงที่มีชื่อเสียง ลลดา (ชุติมณฑน์ สกุลไทย) ซึ่งมีอาชีพเป็นนักแสดง หลงชอบธนา แต่ธนาไม่เคยสนใจ แต่ยังคงรักมั่นคงในหทัยรัตน์ (ศิรินทร์ ปรีดียานนท์) ส่วนมยุรีย์ (พรรณปพร ศรีดุรงคธรรมพ์) มีอาชีพเป็นครู ยงยุทธ (คณิน ชอบประดิถ) เป็นผู้จัดการธนาคาร หทัยรัตน์กับระพีพรรณที่เรียนจบแพทย์ทำงานที่โรงพยาบาลแห่งเดียวกัน
ด้านความสัมพันธ์ หทัยรัตน์กับยงยุทธดูห่างเหินกันไป ปวริศ (เศรษฐพงศ์ เพียงพอ) และรพีพรรณ (อนุธิดา อิ่มทรัพย์) ยังคงคบกันอยู่ ด้านลือชัย (อาทิตย์ ตั้งวิบูลย์พาณิชย์)  หลังออกจากคุกก็ติดยาบ้า ระพีพรรณผู้เป็นน้องต่างมารดา ได้พาลือชัยไปบำบัด ทำให้พะยอมซาบซึ้งใจระพีพรรณมาก
อัมพรตรอมใจเรื่องยงยุทธหนักขึ้น จนล้มป่วยหนัก ทุกคนพยายามพายงยุทธมาเยี่ยมอัมพร ทำให้หทัยรัตน์รู้ความจริงว่า ธนาและยงยุทธมีแม่เป็นคนเดียวกัน ระพีพรรณขอให้หทัยรัตน์พายงยุทธมาหาอัมพร สุดท้ายยงยุทธก็ใจอ่อนยอมมาเยี่ยมอัมพรจนได้ก่อนอัมพรสิ้นใจ ก่อนตายอัมพรสั่งเสียว่า เป็นพี่น้องอย่าทอดทิ้งกัน ช่วยเหลือกันเวลามีเรื่องเดือดร้อน ให้รักย่าให้มากๆ และขอร้องอุไรไม่ให้ขัดขวางความรักของปวริศกับระพีพรรณ อุไรจำใจตอบตกลงเห็นแก่พี่สาวที่กำลังจะจากโลกนี้ไป
สุดาเล่าเรื่องความขัดแย้งระหว่างย่าแย้มกับอัมพรให้ยงยุทธ เมื่อยงยุทธรู้ก็รับไม่ได้กับการกระทำของย่า กลับบ้านเก็บข้าวของและทะเลาะกับย่า หนีออกจากบ้านมา มุ่งหน้าสู่เชียงใหม่ แย้มมาตามหายงยุทธที่งานศพอัมพร แต่ไม่พบ ปวริศขอแต่งงานกับระพีพรรณกับอุไร แต่อุไรบอกเงื่อนไข ว่าแต่งงานได้หากแย้มตายเสียก่อน ด้านลือพงษ์ประสบอุบัติเหตุขับรถลงข้างทาง ทำให้เป็นอัมพาต
ยงยุทธหลังออกจากบ้านและลาออกจากงานไป ก็เป็นผู้จัดการรีสอร์ตที่ลำปาง ซึ่งเป็นของวสันต์ (เตชินท์ ปิ่นชาตรี) เพื่อนสนิทสมัยเรียนมหาวิทยาลัย โดยยงยุทธไม่สนใจครอบครัวอีกเลย โดยเฉพาะแย้มที่มีปัญหากับลูกหนี้ มีเรื่องกันจนมีเรื่องถึงตำรวจ
ธนาอยากพาหทัยรัตน์ไปพักผ่อนต่างจังหวัด ได้ชวนปวริศ ระพีพรรณ ไปด้วยกัน ซึ่งบังเอิญมาพัก รีสอร์ตที่ยงยุทธทำงานอยู่ ทำให้ยงยุทธรู้ว่าธนากับหทัยรัตน์สนิทสนมกัน ยงยุทธจึงถามว่า ความสัมพันธ์ของพวกเขายังเหมือนเดิมหรือไม่ หทัยรัตน์รู้ใจตัวเองว่าไขว้เขวมาทางธนา จบตอบอย่างถนอมน้ำใจว่า ยังคงเหมือนเดิม ด้านลลดาขับรถชนมอเตอร์ไซค์รับจ้าง ได้ขอความช่วยเหลือกับก้องภพ ทำให้ลลดามีความรู้สึกดีกับก้องภพ ธนาเห็นว่าหทัยรัตน์ยังคงตัดสินใจไม่ได้ว่าจะเลือกยงยุทธหรือธนา เขาจึงขอเป็นฝ่ายไป โดยบอกว่าไปเรียนต่อต่างประเทศ หทัยรัตน์ใจหาย จึงเผยความรู้สึกที่แท้จริงในใจ โดยเธอบอกกว่า เธอรักธนาไม่ใช่ยงยุทธอีกต่อไป ธนาดีใจมากและไม่ไปเรียนต่อ ยอมทำตามใจหทัยรัตน์ทุกอย่าง
แย้มที่ป่วยเป็นมะเร็งระยะสุดท้าย อาการไม่ดีขึ้นและยังคงคิดถึงหลาน ในที่สุดยงยุทธติดต่อกลับมาที่หทัยรัตน์และคิดจะกลับมาเยี่ยมย่า แต่เกิดอาการหอดหืบกระทันหัน ระพีพรรณกับลลดาจึงมาตามเขา พาเขากลับมาหาย่าจนได้ แต่เมื่อมาถึงยงยุทธกลับตัดพ้อเรื่องในอดีต และบอกว่าเกลียดย่า ทำให้แย้มเสียใจ สุดาเห็นว่าเป็นโอกาสดี จึงเป่าหูให้เขียนพินัยกรรมใหม่ จนแย้มได้เปลี่ยนพินัยกรรม
เมื่อยงยุทธหายป่วย ได้กลับมาที่บ้าน ได้กลับมาสำนึกบุญคุณที่ย่าเลี้ยงดูตั้งแต่เด็ก จึงรุดไปหาย่าที่โรงพยาบาล ย่าดีใจมาก แต่ในคืนนั้นสุดาลักลอบเพิ่มความเร็วของสายน้ำเกลือให้เร็วขึ้นจนทำให้แย้มหัวใจวายตาย ยงยุทธเสียใจมาก แต่ถูกสุดาไล่เขากลับทางอ้อม แต่เมื่อพินัยกรรมฉบับแก้ไขเปิด แย้มได้แก้ไขให้ที่ดินเป็นของยงยุทธแต่เพียงผู้เดียว สุดาเจ็บใจที่สมบัติได้กลายเป็นของยงยุทธ หทัยรัตน์ตัดสินใจบอกเลิกยงยุทธทางจดหมาย เพราะไม่กล้าที่จะบอกต่อหน้าเนื่องจากยงยุทธต้องเจอกับเรื่องสะเทือนใจมากมาย เมื่อยงยุทธอ่านจดหมายแล้วเสียใจมาก ตัดสินใจฆ่าตัวตายแต่ ลลดา ธนา และหทัยรัตน์ช่วยไว้ได้ทัน
เมื่อยงยุทธฟื้น ธนารู้สึกผิดจึงขอให้หทัยรัตน์เลือกยงยุทธ แต่ยงยุทธเป็นฝ่ายมาหาธนามาบอกให้ธนาเลือกหทัยรัตน์ ด้านพะยอมและประยูร ตัดสินใจมาขมาอ่ำและอุไร หลังจากนั้นยงยุทธตัดสินใจบวชตลอดชีวิต
การผลิต
ละครเรื่องนี้ เป็นละครแนวย้อนยุค ใช้เวลาถ่ายทำนาน 16 เดือน โดยเริ่มถ่ายทำในเดือนมกราคม พ.ศ. 2557 และมีการถ่ายทำในต่างจังหวัดหลายแห่ง การคัดตัวนักแสดงนั้น นักแสดงรุ่นใหญ่เป็นนักแสดงที่วางตัวไว้แต่แรก ส่วนนักแสดงหน้าใหม่นั้น เป็นส่วนหนึ่งที่ประวิทย์ มาลีนนท์ อยากให้ปั้นนักแสดงหน้าใหม่ ซึ่งเคยมีละครที่ประสบความสำเร็จในการปั้นนักแสดงหน้าใหม่อย่าง 4 หัวใจแห่งขุนเขา และสุภาพบุรุษจุฑาเทพ
เพลงประกอบละคร
ก่อนที่ละครจะปิดกล้อง ผู้จัด ได้ให้หนึ่ง ณรงค์วิทย์มาแต่งเพลงละคร โดยได้นัดดา วิยะกาญจน์ มาร้องเพลง "เจ็บนี้จำจนตาย" ซึ่งถือเป็นการร้องเพลงละครครั้งแรก และถือเป็นเพลงหลักของละครเรื่องนี้ ส่วนเพลงอื่น ๆ ในละครได้แก่เพลง "แพ้รัก" ร้องโดย วาทิยา รวยนิรัตน์ และ "ให้ตายก็ไม่รักกัน" ร้องโดย ชาติ สุชาติ นอกจากนั้นในละครยังมีการใช้เพลงเพื่อแสดงในยุคสมัย อย่างเพลง "ยินยอม" ของอัสนี วสันต์  เพลง "สลัด…สะบัด" ของปฏิภาณ ปฐวีกานต์ ซึ่งแสดงในเรื่องนี้ด้วย ในฉากที่ธนาเล่นคอนเสิร์ต ในยุคปี พ.ศ. 2544
การตอบรับ
ได้รับการวิจารณ์ว่า ละครเรื่องนี้เหมือน "ม้านอกสายตา" ก่อนออกฉายดูไม่โดดเด่น เพราะพระเอกนางเอก ไม่ใช่นักแสดงในกระแส แต่เมื่อออกอากาศได้รับกระแสตอบรับอย่างมาก คือมีจุดแข็งทั้งบทและนักแสดง ไม่ว่าจะเป็นนักแสดงรุ่นพ่อแม่ รุ่นลูกตอนเด็กและตอนโต ที่ใช้นักแสดงใหม่แทบทั้งหมด คมชัดลึกวิจารณ์นักแสดงรุ่นลูกว่า แสดงออกมาค่อนข้างดี คนที่น่าชื่นชมคือ อาทิตย์ ตั้งวิบูลย์พาณิชย์ ที่รับบทลือชัย บทแสดงน้อยที่พลังมากมายมหาศาล ส่วนคณิน ในบทยงยุทธ ช่วงแรกทำได้ติดจะแข็งทื่อ แต่มาพีคทุกครั้งในฉากอารมณ์ ถือว่าทำได้ดี ส่วนตัวละครที่ได้รับการกล่าวถึงมากที่สุดคือ "แย้ม หมั่นกิจ" รับบทโดยรัดเกล้า อามระดิษ ที่ร้ายกาจสมบทบาท  ซึ่งรัดเกล้าออกมายอมรับว่า "...รู้สึกว่ามันเป็นอะไรที่ท้าทาย ทำให้เราอยากจะลองเป็นตัวละครนี้ให้ได้ แต่พอรับมาแล้วรู้สึกเหนื่อยมาก... " จากผลสำรวจของไทยพีเพิลส์ชาร์ต (Thailand People’s Chart) ในหัวข้อ "นางร้ายที่คนไทยชื่นชอบ" เมื่อวันที่ 30 พฤษภาคม พ.ศ. 2558 ก็พบว่ารฐา โพธิ์งาม และรัดเกล้า อามระดิษ จากละครเรื่องนี้อยู่อันดับที่ 2 และ 4 ตามลำดับ หากจำแนกก็พบว่าคนโสดส่วนใหญ่ให้คะแนนรฐา และผู้ที่มีการศึกษาตั้งแต่ระดับปริญญาตรีขึ้นไปส่วนใหญ่ให้คะแนนรัดเกล้า
นอกจากนี้ยังมีกระแสในโซเชียลมีเดีย เมื่อมีผู้โพสต์ลงในเฟซบุกส่วนตัวว่า แย้ม หมั่นกิจ ซึ่งเป็นตัวละครสำคัญนั้นมีตัวตนจริง โดยเรื่องราวทั้งหมดเกิดขึ้นในตำบลหนองนมวัว อำเภอลาดยาว จังหวัดนครสวรรค์ พร้อมกับลงรูปของผู้หญิงวัยกลางคนคนหนึ่ง พร้อมกับมีข้อความระบุให้เชื่อว่าผู้หญิงคนนั้นคือนางแย้ม และระบุว่านางแย้มเป็นบุคคลที่มีอารมณ์ร้าย แต่ได้เสียชีวิตไปแล้วตั้งแต่ปี พ.ศ. 2535 แต่ในส่วนของจุฬามณี ซึ่งเป็นผู้ประพันธ์ยืนยันว่า เรื่องทั้งหมดเป็นเรื่องแต่ง และรูปของผู้หญิงที่ถูกอ้างว่าเป็นตัวจริงของนางแย้ม แท้จริงแล้วเป็นรูปป้าของตน
สุดแค้นแสนรัก เป็นละครที่มีเรตติ้งสูงสุดของช่อง 3 ในปี 2558 มีเรตติ้งเฉลี่ยสูงสุด 11.9
เดอะวินเนอร์ส
เดอะวินเนอร์ส (The Wynners, จีนตัวเต็ม: 溫拿, จีนตัวย่อ: 温拿, พินอิน: wēn nā) เป็นวงดนตรีที่มีชื่อเสียงและประสบความสำเร็จอย่างยิ่งของฮ่องกงในช่วงทศวรรษที่ 70 และต้นทศวรรษที่ 80
สนธิสัญญาแซ็ง-แฌร์แม็ง-อ็อง-แล (ค.ศ. 1919)
สนธิสัญญาแซ็ง-แฌร์แม็ง-อ็อง-แล เป็นสนธิสัญญาที่ลงนามเมื่อวันที่ 10 กันยายน ค.ศ. 1919 โดยพันธมิตรในสงครามโลกครั้งที่หนึ่งผู้เป็นฝ่ายที่ได้รับชัยชนะในสงคราม กับสาธารณรัฐออสเตรียอีกฝ่ายหนึ่ง สนธิสัญญานี้ก็เช่นเดียวกับสนธิสัญญาแวร์ซายกับจักรวรรดิเยอรมันที่เป็นสนธิสัญญาที่มีเนื้อหาที่ร่างโดยสันนิบาตชาติ และผลก็มิได้รับการรับรองจากสหรัฐอเมริกา
สนธิสัญญาประกาศการยุบเลิกจักรวรรดิออสเตรีย-ฮังการี สาธารณรัฐใหม่ของออสเตรียประกอบด้วยบริเวณแอลป์ที่พูดภาษาเยอรมันของอดีตจักรวรรดิออสเตรีย, ยอมรับอิสรภาพของฮังการี, เชโกสโลวาเกีย, โปแลนด์ และรัฐแห่งชาวสโลวีน โครแอต และเซิร์บ สนธิสัญญารวมการจ่ายค่าปฏิกรรมหรือค่าเสียหายที่เกิดขึ้นจากสงครามเป็นจำนวนมหาศาลโดยตรงต่อฝ่ายพันธมิตร
เดอะวินเนอร์ส
มีอัลบั้มชุดแรกในปี ค.ศ. 1974 ในชื่อชุด "Listen  To  The  Wynners"  มีเพลงที่ได้รับความนิยมคือ  Sha  La La La และI 'll Never Dance Again และชุดที่ 2 ในปีถัดมา ในชื่อชุด "Under  The  Lion  Rock" มีเพลงที่ได้รับความนิยม คือ Daddy's Home
สนธิสัญญาแซ็ง-แฌร์แม็ง-อ็อง-แล (ค.ศ. 1919)
ดินแดนในครอบครองของออสเตรียถูกลดลงไปเป็นเชโกสโลวาเกีย โปแลนด์ และยูโกสลาเวีย และดินแดนส่วนอื่นให้แก่อิตาลี และโรมาเนีย แต่เบอร์เกนแลนด์ที่เดิมเป็นของฮังการีกลับมาเป็นของออสเตรีย
เดอะวินเนอร์ส
ผลงาน
ในระหว่างที่เดอะวินเนอร์ส มีชื่อเสียงโด่งดังถึงขีดสุดนั้น สมาชิกทั้งหมดได้มีโอกาสแสดงภาพยนตร์ร่วมกันทั้งหมด 3 เรื่อง คือ Let's Rock ในปี ค.ศ. 1975, Gonna Get You ในปี ค.ศ. 1976 และMaking It ในปี ค.ศ. 1978
สนธิสัญญาแซ็ง-แฌร์แม็ง-อ็อง-แล (ค.ศ. 1919)
ข้อสำคัญของสนธิสัญญาระบุยับยั้งออสเตรียจากการเปลี่ยนสถานะภาพของความเป็นอิสรภาพ ที่หมายถึงสาธารณรัฐใหม่เยอรมันออสเตรียที่เป็นส่วนหนึ่งของเยอรมนี ออสเตรียไม่สามารถเข้าทำการรวมตัวไม่ว่าจะเป็นทางเศรษฐกิจหรือทางการเมืองร่วมกับเยอรมนีโดยมิได้รับความเห็นชอบกับสันนิบาตชาติ กองทัพออสเตรียถูกจำกัดจำนวนลงเหลือเพียงกองทหารอาสาสมัคร 30,000 คน นอกจากนั้นก็ยังมีข้อปลีกย่อยที่เกี่ยวกับการเดินเรือบนลำแม่น้ำดานูบ, การเปลี่ยนมือของระบบการรถไฟ และการแบ่งแยกจักรวรรดิออกเป็นรัฐอิสระย่อย ต่อมาในเดือนพฤศจิกายน ค.ศ. 1920 สนธิสัญญาทรียานง (Treaty of Trianon) ระหว่างฝ่ายพันธมิตรกับฮังการีก็เป็นการยุติการครอบครองโดยราชบัลลังก์ร่วมระหว่างออสเตรียและฮังการีอย่างเป็นทางการ
เดอะวินเนอร์ส
ผลงาน
จากนั้นในปี ค.ศ. 1983 ทางวงโดยเคนนี่ บี ก็ได้ประกาศยุบตัวเองลง สมาชิกทั้งหมดก็ได้แยกย้ายไปตามเส้นทางของตน จนกระทั่งในปี ค.ศ. 1988 สมาชิกทั้งหมดก็ได้กลับมาร่วมตัวอีกครั้งเพื่อเล่นคอนเสิร์ต ในวาระครบรอบ 15 ปีของทางวง พร้อมกับได้มีอัลบั้มบันทึกการแสดงสดออกตามมาด้วย และในปี ค.ศ. 1993 ก็ได้กลับมารวมตัวอีกครั้งในการออกอัลบั้มแบบคันโตป็อป และในปี ค.ศ. 1998 ก็ได้กลับมารวมตัวและออกอัลบั้มอีกชุดเนื่องในโอกาสครบรอบ 25 ปีของทางวง
สนธิสัญญาแซ็ง-แฌร์แม็ง-อ็อง-แล (ค.ศ. 1919)
การลดขนาดของดินแดน ประชากร และทรัพยากรของออสเตรียลงไปเป็นจำนวนมากเมื่อเทียบกับขนาดของจักรวรรดิเดิมมีผลกระทบกระเทือนทางเศรษฐกิจอย่างรุนแรงต่อประเทศออสเตรียที่ได้รับการก่อตั้งขึ้นใหม่ โดยเฉพาะในเวียนนาเมืองหลวงเดิมของจักรวรรดิที่ไม่มีจักรวรรดิหนุนหลัง
เดอะวินเนอร์ส
ผลงาน
และในปี ค.ศ. 2007 ก็ได้กลับมารวมตัวและจัดคอนเสิร์ตครั้งใหญ่ในวาระครบรอบ 33 ปีของทางวง ซึ่งเป็นอัลบั้มเพลงรวมฮิตและมีเพลงใหม่อีก 2 เพลง และอีกครั้งในปี ค.ศ. 2010 และ ค.ศ. 2011
สนธิสัญญาแซ็ง-แฌร์แม็ง-อ็อง-แล (ค.ศ. 1919)
สนธิสัญญามีการลงนามอย่างเป็นทางการที่แซ็ง-แฌร์แม็ง-อ็อง-แล ในประเทศฝรั่งเศส
วันที่ระลึกโอกินาวะ
วันที่ระลึกโอกินาวะ เป็นวันหยุดราชการเฉพาะในจังหวัดโอกินาวะ ตรงกับวันที่ 23 มิถุนายนของทุกปีในประเทศญี่ปุ่น เพื่อรำลึกถึงความสูญเสียในชีวิตที่เกิดขึ้นระหว่างยุทธการที่โอกินาวะในปี 1945
พิธีรำลึก
ในทุก ๆ ปี จะมีการจัดพิธีรำลึกแก่ผู้สูญเสียที่อุทยานแห่งชาติโอกินาวะเซ็นเซกิ ในจังหวัดโอกินาวะ ซึ่งมีศิลาฤกษ์แห่งสันติภาพตั้งอยู่ โดยตั้งแต่เช้า ครอบครัวของทหารผ่านศึกจะมารวมตัวกัน ยืนสงบนิ่งและตั้งจิตอธิษฐาน นายกรัฐมนตรีจะกล่าวสุนทรพจน์ในพิธีรำลึก
สาวิกา ไชยเดช
ชีวิตตอนต้นและการศึกษา
สาวิกา ไชยเดช มีชื่อเล่นว่า พิ้งกี้ เกิดเมื่อวันที่ 19 มิถุนายน พ.ศ. 2529 ที่โรงพยาบาลเพชรเวช กรุงเทพมหานคร ในครอบครัวที่นับถือศาสนาอิสลาม เป็นบุตรคนเล็กจากทั้งหมดสามคนของสมาน กับสรินยา ไชยเดช มีพี่ชายอีกสองคน สาวิกามีเชื้อสายไทย, อังกฤษ, จีน, มอญ และปากีสถาน เธอกล่าวว่าสมาน บิดาของเธอเป็นมุสลิมที่มีเชื้อสายจีน
เข้ารับการศึกษาระดับอนุบาลที่โรงเรียนพระหฤทัยพัฒนเวศม์ ระดับประถมศึกษาและมัธยมศึกษาจากโรงเรียนเพ็ญสมิทธ์ และระดับอุดมศึกษาจากคณะศิลปศาสตร์ เอกภาษาอังกฤษ มหาวิทยาลัยรังสิต ระดับปริญญาโทจากมหาวิทยาลัยเฉลิมกาญจนา
เธอมีศักดิ์เป็นลูกพี่ลูกน้องทางฝ่ายมารดากับอมลรดา ไชยเดช (ชื่อเดิม อนุธิดา อิ่มทรัพย์) ซึ่งเป็นนักแสดงเช่นกัน  และมีหลานสาวคนหนึ่งชื่อสุพิชยา ไชยเดช ซึ่งเป็นบุตรของพี่ชาย เคยร่วมเดินแบบกับสาวิกา
เธอนับถือศาสนาอิสลาม และเคยถูกวิจารณ์จากศาสนิกศาสนาเดียวกันในการทำงานบันเทิง
วงการบันเทิง
เข้าวงการบันเทิงตั้งแต่อายุเจ็ดขวบ ได้รับการชักชวนโดยบังเอิญจากแมวมอง ขณะเดินเล่นกับครอบครัวที่ห้างสรรพสินค้าแห่งหนึ่งย่านรามคำแหง โดยเริ่มจากการถ่ายโฆษณา มีผลงานแรกคือ โซนีไตรนิตรอน และมีผลงานอีกหลายโฆษณา เริ่มงานละครทางช่อง 3 เรื่อง "ไฟในดวงตา" รับบทเป็นลูกของจันทร์จิรา จูแจ้ง หลังจากนั้นมาเล่นละครกับทางช่อง 7 เรื่องแรกคือ "วันนี้ที่รอคอย" ส่วนละครที่ทำให้เธอเป็นที่รู้จักคือ “ดาวพระศุกร์” รับบทเป็นดาวพระศุกร์ตอนเด็ก
ต่อมามีผลงานเพลงในปี พ.ศ. 2543 สังกัด จีเอ็มเอ็ม แกรมมี่ ออกอัลบั้มเพลงแนวป็อป วง "บั๊ก บันจี้" (Bug Bunji) กับเพื่อนอีก 3 คน คือวนัสนันท์ ธรรมบูรณะวงษ์, ธัชชา พุ่มอ่อน และเจนนิเฟอร์ ชวโนวานิช
พ.ศ. 2544 สาวิกากลับมาเล่นละครเรื่อง "ปิ่นไพร" จากนั้นมีผลงานเรื่อง "กษัตริยา" รับบทมณีอินทร์ มเหสีของพระเอกาทศรถ และยังมีละคร "น้องเหมียวเขี้ยวเพชร"
หลังจากเกิดปัญหาพิพาทเรื่องความสัมพันธ์กับสัญชัย เองตระกูลช่วงปี พ.ศ. 2553 เธอมีผลงานในวงการภาพยนตร์กอลลีวูดระยะหนึ่งคือเรื่อง Markandeyan จนในปี พ.ศ. 2555 เธอได้กลับมาแสดงละครไทยอีกครั้งรับบทนางเอกในละครเรื่อง ทองประกายแสด และพลิกบทบาท เป็นนางร้ายครั้งแรก ในละครเรื่อง มารยาริษยา
ในวันที่ 21 กุมภาพันธ์ พ.ศ. 2556 เธอได้เดินทางไปร่วมงานกับภาพยนตร์ตอลลีวูดของอินเดียเรื่อง Emo Gurram Egaravachu
ชีวิตส่วนตัว
ในปี พ.ศ. 2553 เธอได้ตกเป็นข่าวดังในกรณีมีความสัมพันธ์กับร้อยโทสัญชัย เองตระกูล สามีของธัญญาเรศ เองตระกูลซึ่งเป็นนักแสดงเช่นกัน ทำให้เกิดข้อพิพาทระหว่างเธอกับธัญญาเรศ จากเหตุการณ์นั้นทำให้สาวิกาหายหน้าไปจากวงการบันเทิง และถูกสื่อมวลชนตั้งฉายาให้ว่า "อีพิ้งคนเริงเมือง" และ "ส่าหรีลี้รัก" กระทั่งเดือนพฤษภาคม พ.ศ. 2561 สาวิกาและธัญญาเรศได้กลับมาร่วมงานกันอีกครั้งในงาน "เที่ยวให้สุด ปักหมุดแดนใต้" ซึ่งจัดโดยการท่องเที่ยวแห่งประเทศไทย ทั้งสองกล่าวว่าได้อโหสิกรรมต่อกันและไม่มีเรื่องหมางใจกันอีก
สาวิกาสมรสกับอิทธิ ชวลิตธำรง นักธุรกิจอสังหาริมทรัพย์ย่านพัทยา เมื่อวันที่ 12 กันยายน พ.ศ. 2557 ตามธรรมเนียมศาสนาอิสลาม แต่สามีมิได้เปลี่ยนศาสนา ภายหลังทั้งสองหย่ากันช่วงต้นเดือนตุลาคม พ.ศ. 2560 โดยที่ไม่มีบุตรด้วยกัน
อัลบั้ม
สาวิกา ไชยเดช (พิ้งกี้), วนัสนันท์ ธรรมบูรณะวงษ์ (แก็ก), ธัชชา พุ่มอ่อน (จ๋า), เจนนิเฟอร์ ชวโนวานิช (เจน)
อุทยานแห่งชาติปางสีดา
เมื่อวันที่ 14 กรกฎาคม พ.ศ. 2548 อุทยานแห่งชาติเขาใหญ่ อุทยานแห่งชาติทับลาน อุทยานแห่งชาติปางสีดา อุทยานแห่งชาติตาพระยา และเขตรักษาพันธุ์สัตว์ป่าดงใหญ่ได้รับการประกาศให้เป็นแหล่งมรดกโลกทางธรรมชาติโดยยูเนสโก ภายใต้ชื่อ "กลุ่มป่าดงพญาเย็น-เขาใหญ่"
ภูมิประเทศ
ประมาณร้อยละ 95 ภูมิประเทศส่วนใหญ่ครอบคลุมไปด้วยพื้นที่ป่า เป็นทิวเขาสูงสลับซับซ้อน และเป็นส่วนหนึ่งของทิวเขาพนมดงรัก โดยมีความลาดชันจากทิศเหนือไปยังทิศใต้ สูงจากระดับน้ำทะเลประมาณ 50–878 เมตร มียอดเขาใหญ่เป็นยอดเขาที่สูงที่สุด เทือกเขาเหล่านี้เป็นต้นกำเนิดของลำห้วยลำธารหลายสาย
ลักษณะภูมิอากาศ
สภาพภูมิอากาศแบ่งออกได้เป็น 3 ฤดูกาล
อุณหภูมิโดยเฉลี่ย 27.5–28.78 องศา
ลักษณะพืชพรรณและสัตว์ป่า
ลักษณะป่ามีทั้งลักษณะของป่าดิบชื้น ป่าดิบแล้ง ป่าดิบเขา ป่าเบญจพรรณ ชนิดของพรรณไม้ที่พบอยู่ทั่วไป ได้แก่ พญาไม้ มะขามป้อมดง สนสามพันปี กำลังเสือโคร่ง ยางกล่อง ยางขน ยางเสี้ยน กระบาก ยางปาย เคี่ยมคะนอง เป็นต้น พันธุ์ไม้ที่สำคัญ ได้แก่ เต็ง รัง เหียง พลวง มะขามป้อม รกฟ้า เป็นต้น มีสัตว์ป่าหายากรวมทั้งนกไม่ต่ำกว่า 300 ชนิด อาศัยอยู่ ตัวอย่างสัตว์ป่าที่พบ ได้แก่ ช้าง กระทิง วัวแดง เสือโคร่ง เก้ง กวางป่า กระจง ชะนีมงกุฎ นากเล็กเล็บสั้น เม่นแผงคอใหญ่ นกเงือก นกยูง และปลาชนิดต่าง ๆ
แหล่งท่องเที่ยว
แหล่งท่องเที่ยวในอุทยานแห่งชาติปางสีดา เช่น
จอห์น อาร์. โบลตัน
จอห์น โรเบิร์ต โบลตัน (John Robert Bolton) เกิด 20 พฤศจิกายน 2491 เป็นนักการทูต ทนายความ และที่ปรึกษาความมั่นคงแห่งชาติของสหรัฐอเมริกาคนที่ 27 และคนปัจจุบัน เขาเริ่มดำรงตำแหน่งที่ปรึกษาความมั่นคงแห่งชาติเมื่อวันที่ 09 เมษายน พ.ศ. 2561 มุมมองทางการเมืองของเขาได้รับการอธิบายว่าเป็นชาวอเมริกันชาตินิยม และอนุรักษ์นิยมด้วย    โบลตันทำหน้าที่เป็นเอกอัครราชทูตสหรัฐอเมริกาประจำสหประชาชาติตั้งแต่เดือนสิงหาคม 2548 ถึงเดือนธันวาคม 2549 โดยได้รับการแต่งตั้งจากประธานาธิบดี จอร์จ ดับเบิลยู. บุช เขาลาออกในช่วงปลายเดือนธันวาคม 2549 เพราะคาดว่าเขาไม่น่าจะได้รับการยินยอมและเห็นชอบ จากวุฒิสมาชิกจากพรรคเดโมแครตที่เพิ่งได้รับเลือกใหม่
โบลตันเป็นสมาชิกอาวุโสของสถาบันกิจการอเมริกัน (American Enterprise Institute (AEI)) ที่ปรึกษาอาวุโสของ Freedom Capital Investment Management และที่ปรึกษาของบริษัทกฎหมายเคิร์กแลนด์และเอลลิส ในกรุงวอชิงตัน ดี.ซี. เขาเป็นที่ปรึกษาด้านนโยบายต่างประเทศสำหรับผู้สมัครประธานาธิบดี มิตต์ รอมนีย์ ประจำปี 2555 เขายังเกี่ยวข้องกับนักระดมความคิดจำนวนมากว่าด้วยนโยบายทางการเมือง ได้แก่ สถาบัน East-West Dynamics สมาคม National Rifle Association คณะกรรมาธิการสหรัฐเกี่ยวกับอิสรภาพทางศาสนาระหว่างประเทศ โครงการ American New Age Jewish สถาบันเพื่อความมั่นคงแห่งชาติของอเมริกา (JINSA) คณะกรรมการเพื่อสันติภาพและความมั่นคงในอ่าว สภานโยบายแห่งชาติ และ Gatestone Institute ซึ่งทำหน้าที่เป็นประธานขององค์กรอีกด้วย
เขาได้รับการขนานนามว่า "war hawk" และเป็นผู้สนับสนุนการเปลี่ยนแปลงระบอบการปกครองในอิหร่านและเกาหลีเหนือ และได้เรียกร้องให้มีการยุติการทำข้อตกลงกับอิหร่านอีกครั้ง เขาเป็นคนสนับสนุนสงครามอิรักและยังคงสนับสนุนการตัดสินใจของเขา เขาได้สนับสนุนการดำเนินการทางทหารและการเปลี่ยนแปลงระบอบการปกครองในซีเรีย ลิเบียและอิหร่านอย่างต่อเนื่อง เขาได้รับการขนานนามว่าเป็น "neoconservative (อนุรักษ์นิยมสุดโต่ง)" อย่างไรก็ตามโบลตันปฏิเสธคำอ้างว่าเขาไม่ได้ให้ความสนใจกับการส่งเสริมประชาธิปไตยมากนัก
ประวัติ
โบลตัน เกิดเมื่อวันที่ 20 พฤศจิกายน 2491 ที่เมืองบัลติมอร์ ,รัฐแมริแลนด์ เป็นบุตรชายลูกชาย เวอร์จิเนีย คลาร่า "จินนี่" (หรือ ก๊อดฟรี่) ผู้เป็นแม่บ้าน และ เอ็ดเวิร์ด แจ็คสัน "แจ๊ค" โบลตัน ผู้เป็นนักดับเพลิง นอกจากนี้เขายังเป็นประธานการรณรงค์ให้กับนักเรียนสำหรับการรณรงค์โครงการ Goldwater ในปีพ. ศ. 2507
บลตันเข้าเรียนที่มหาวิทยาลัยเยล ศิลปศาสตร์บัณฑิต และจบการศึกษาระดับเกียรตินิยมอันดับหนึ่งในปีพ. ศ. 2513 เขาเป็นสมาชิกของกลุ่มพันธมิตรทางการเมืองของเยล เขาเข้าเรียนที่โรงเรียนกฎหมายมหาวิทยาลัยเยล เมื่อปีพ. ศ. 2514 ถึง 2517 ซึ่งเขาได้ร่วมชั้นเรียนกับเพื่อนของเขา คลาเรนซ์ โทมัส จบการศึกษาในปี พ.ศ. 2517
ในปีพ. ศ. 2515 โบลตันเป็นนักศึกษาฝึกงานภาคฤดูร้อนสำหรับรองประธานาธิบดี สปิโร แอกนิว ซึ่งว่าจ้างโดย เดวิด คีน
ประสบการณ์ทางกฎหมาย
จากปี พ.ศ. 2517 ถึง พ.ศ. 2524 โบลตันได้ร่วมงานกับสำนักงาน Covington & Burling ในกรุงวอชิงตัน เขากลับมาร่วมงานที่บริษัทอีกครั้งตั้งแต่ พ.ศ. 2526 ถึง พ.ศ. 2528 โบลตันเป็นหุ้นส่วนในบริษัทกฎหมายของเลอร์เนอร์ รีด โบลตัน & แม็คเมนัส ตั้งแต่ พ.ศ. 2536 - 2542 ปัจจุบันเขาเป็นที่ปรึกษาในสำนักงานกฎหมายเคิร์กแลนด์และเอลลิสในกรุง วอชิงตัน ดี.ซี.
กัณวีร์ สืบแสง
กัณวีร์ สืบแสง เป็นนักสิทธิมนุษยชน และนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ ในปี 2566 และเป็นเลขาธิการพรรคเป็นธรรม
ประวัติ
กัณวีร์ สืบแสง ชื่อเล่น "นล" จบการศึกษาระดับมัธยม จากโรงเรียนสวนกุหลาบวิทยาลัย ปริญญาตรี เกียรตินิยมอันดับ 2 คณะรัฐศาสตร์ มหาวิทยาลัยรามคำแหง ปริญญาโท ความสัมพันธ์ระหว่างประเทศ กฎหมายระหว่างประเทศและมานุษยวิทยา จาก University of Oregon
การทำงาน
กัณวีร์ เป็นผู้เชี่ยวชาญด้านสันติภาพ มนุษยธรรม สิทธิมนุษยชน ผู้ลี้ภัย ความมั่นคงและความสัมพันธ์ระหว่างประเทศ เคยทำงานสำนักงานสภาความมั่นคงแห่งชาติ (สมช.) ปี 2546-2552 ตำแหน่งหัวหน้าฝ่ายเตรียมพร้อม สำนักความมั่นคงกิจการชายแดนและการป้องกันประเทศ (จังหวัดชายแดนภาคใต้ การบริหารวิกฤตการณ์ ยุทธศาสตร์ความมั่นคงชายแดน) นอกจากนี้ ยังเคยดำรงตำแหน่งหัวหน้าสำนักงานภาคสนามใน 8 ประเทศ เช่น ประเทศไทย (แม่ฮ่องสอน), เมียนมา, บังกลาเทศ, ซูดาน, ฟิลิปปินส์ ฯลฯ สำนักงานข้าหลวงใหญ่ผู้ลี้ภัยแห่งสหประชาชาติ (UNHCR) ปี 2552-2564
ต่อมาเมื่อปี 2565 กัณวีร์เริ่มต้นงานการเมืองกับคุณหญิงสุดารัตน์ เกยุราพันธุ์ หัวหน้าพรรคไทยสร้างไทย ได้รับการวางตัวให้เป็นว่าที่ผู้สมัครสมาชิกสภาผู้แทนราษฎร (ส.ส.) เขตสวนหลวง-ประเวศ กรุงเทพมหานคร แต่ยังไม่ได้ลงสมัคร เขาได้ตัดสินใจลาออกในปีเดียวกัน ก่อนที่จะลงมาทำงานภาคประชาชนเป็นประธานมูลนิธิสิทธิเพื่อสันติภาพ
ต่อมาเขาได้เข้าร่วมงานกับ "พรรคเป็นธรรม" และในปี 2566 เขารับตำแหน่งเลขาธิการพรรค โดยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 พรรคเป็นธรรมได้รับเลือกตั้ง ส.ส.แบบบัญชีรายชื่อ จำนวน 1 ที่นั่ง คือ นายกัณวีร์ และได้รับเชิญจากพรรคก้าวไกล ให้เข้าร่วมจัดตั้งรัฐบาล
รัฐมนตรีช่วยว่าการกระทรวงมหาดไทยของไทย
รายนามรัฐมนตรีช่วยว่าการกระทรวงมหาดไทย
ก่อนฤดูพายุไต้ฝุ่นแปซิฟิก
บทความนี้กล่าวถึงช่วงก่อนฤดูพายุไต้ฝุ่นที่เกิดขึ้นในช่วงก่อนหน้าศตวรรษที่ยี่สิบ มันจะไม่สมบูรณ์; ข้อมูลเกี่ยวกับช่วงก่อนฤดูพายุไต้ฝุ่นมีเป็นช่วง ๆ ต้องอาศัยการสังเกตของนักท่องเที่ยวและนักเรือ ไม่มีการเก็บข้อมูลที่ครอบคลุมโดยหน่วยงานกลางในช่วงต้นนี้ พายุหมุนเขตร้อนส่วนใหญ่มักจะก่อตัวทางทิศตะวันตกเฉียงเหนือของมหาสมุทรแปซิฟิกระหว่างเดือนพฤษภาคมถึงพฤศจิกายน เหล่านี้จะอยู่ภายในอัตภาพขอบเขตระยะเวลาของแต่ละปี ขณะที่พายุหมุนเขตร้อนส่วนใหญ่จะก่อตัวทางทิศตะวันตกเฉียงเหนือของมหาสมุทรแปซิฟิก
ขอบเขตของบทความนี้จะถูกจำกัดอยู่ภายในมหาสมุทรแปซิฟิก, ทางเหนือของเส้นศูนย์สูตร และทางตะวันตกของเส้นแบ่งเขตวันสากล โดยพายุที่ก่อตัวทางตะวันออกของเส้นแบ่งเขตวันสากลและทางเหนือของเส้นศูนย์สูตรจะถูกเรียกว่า "เฮอร์ริเคน" ส่วนพายุที่ก่อตัวทางใต้ของเส้นศูนย์สูตรจะเรียกว่า "ไซโคลน"
พ.ศ. 2367-68 (ค.ศ. 1824-25)
มีไต้ฝุ่นสองลูกถูกบันทึกไว้ในช่วงที่อยู่ในโอะกินะวะและเกาะริวกิว
17 กันยายน
ไต้ฝุ่นได้โจมตีนะงะซะกิทำให้มีผู้เสียชีวิตประมาณ 14,429 คนบนชายฝั่งทะเลอะริอะเกะ และเป็นยอดผู้เสียชีวิตสูงสุดจากการถูกโจมตีโดยไต้ฝุ่นในประวัติศาสตร์ญี่ปุ่น ฟิลลิป แฟรนซ์ โวน เซยโบลด (Philipp Franz von Siebold) แพทย์ชาวเยอรมันเขาได้นำเสนอในช่วงระหว่างที่พายุเข้าและประสบความสำเร็จในการอ่านบารอมิเตอร์ค่าความกดอากาศรอบ ๆ เมืองนะงะซะกิและความเสี่ยงของการจมน้ำ พายุลูกนี้ได้รับการเสนอให้ใช้ชื่อเดิมของเขา
ไต้ฝุ่นที่ยะเอะยะมะ
ไต้ฝุ่นถูกบันทึกไว้ที่ยะเอะยะมะ ในริวกิว
ไต้ฝุ่นที่มิยะโกะ
พายุไต้ฝุ่นได้โจมตีมิยะโกะในเกาะริวกิว บ้านเรือนกว่า 2,000 หลังคาเรือนถูกทำลาย
พายุไต้ฝุ่นได้ถูกบันทึกไว้ที่มิยะโกะในเกาะริวกิว มิยะโกะถูกโจมตีโดยคลื่นยักษ์และมีผู้เสียชีวิต 3,000 คน หลังจากนั้นเนื่องจากภาวะอดอยากและโรคระบาด
พ.ศ. 2397 (ค.ศ. 1854)
พายุไต้ฝุ่นได้ถูกบันทึกไว้ที่โอะกินะวะ
12 และ 17 กรกฎาคม
ช่วงเที่ยงวันของวันที่ 12 กรกฎาคม 2396 บารอมิเตอร์ขึ้นไปสูงสุดที่ 30.02 นิ้วปรอท (101.7 กิโลปาสกาล) ที่เรือเก็บยูเอสเอส ซัพพลาย (2389) จากที่นภา, เกาะลิวเชว 26.2°N, 127.71667°W และมีลมตะวันออกเข้าไปหล่อเลี้ยงในอีกหลายวันถัดมา
เวลา 08.00 ของวันที่ 17 กรกฎาคม 2396, ยูเอสเอส คาไพรซ์ จากเซี่ยงไฮ้ถิงลิวเซวแล้วเคลื่อนไปทางซ้ายของลำห้วยซูโจวและลงสู่แม่น้ำแยงซี ในตอนกลางวัน บารอมิเตอร์ขึ้นไปถึง 29.71 นิ้วปรอท (100.6 กิโลปาสกาล) วันนั้นยูเอสเอส ซุสเควฮันนา (2393) และ ยูเอสเอส มิสซิสซิปปี (2384) เคลื่อนออกจากเอะโดะ ตามเส้นทางไปทางทิศตะวันตกเฉียงใต้ที่บารอมิเตอร์แสดงค่า 30 นิ้วปรอท (100 กิโลปาสกาล) ซึ่งค่อนข้างสูงกว่าค่าเฉลี่ยตามสภาพฤดูกาลในท้องถื่น แต่พายุไซโคลนได้เข้ามาอย่างรวดเร็ว, ยูเอสเอส ซาราโตกา (2385) ออกจากเอะโดะไปยังเซี่ยงไฮ้ในเวลาเดียวกัน บารอมิเตอร์ก็แสดงค่า 29.84 นิ้วปรอท (101.0 กิโลปาสกาล)
18, 19 และ 20 กรกฎาคม
วันที่ 19 กรกฎาคม 2396 ยูเอสเอส มิสซิสซิปปีและยูเอสเอส ซุสเควฮันนา อยู่ห่างประมาณ 550 ไมล์ (890 กิโลเมตร) จากการติดตามของพายุไซโคลน
จักรวรรดิซิกข์
จักรวรรดิซิกข์ หรือ จักรวรรดิสิกข์ (, ; ਸਿੱਖ ਖ਼ਾਲਸਾ ਰਾਜ (อักษรคุรมุขี), (อักษรชาห์มุขี), ) เป็นอดีตรัฐที่มีอาณาเขตอยู่ในอนุทวีปอินเดีย ตั้งขึ้นภายใต้การนำของมหาราชารณชีต สิงห์ ผู้ก่อตั้งจักรวรรดิฆราวาสนิยมขึ้นในภูมิภาคปัญจาบ จักรวรรดิเริ่มต้นขึ้นในปี 1799 เมื่อมหาราชารณชีต สิงห์ เข้ายึดครองเมืองลาฮอร์ และสิ้นสุดในปี 1849 ระหว่างจุดรุ่งเรืองสูงสุดของจักรวรรดิในศตวรรษที่ 19 จักรวรรดิครอบคลุมพื้นที่จากไคเบอร์พาสส์ทางตะวันตกไปถึงทิเบตตะวันตกในทางตะวันออก และจากมิตันโกตในทางใต้ ไปถึงกัศมีร์ในทางเหนือ จักรวรรดิสิกข์มีประชากรราว 3.5 ล้านคนในปี 1831 (ทำให้เป็นรัฐที่มีประชากรมากที่สุดเป็นลำดับที่ 19) ด้วยประชากรที่มีความหลากหลายทางศาสนาสูง
การก่อตั้งของจักรวรรดิสิกข์เริ่มต้นขึ้นเมื่อมหาราชารณชีต สิงห์ เข้ายึดครองเมืองลาฮอร์จากผู้ปกครองเดิม ซะมัน ชาห์ ดูร์รานี ตามด้วยการค่อย ๆ ขับไล่ชาวอัฟกันออกจากบริเวณผ่านสวครามอัฟกัน-สิกข์ และการรวมกันของมิสล์ (misls) ย่อย ๆ ของชาวซิกข์ในบริเวณ รณชีต สิงห์ แต่งตั้งตนเองเป็นมหาราชาแห่งปัญจาบในวันที่ 12 เมษายน 1801 (ตรงกับวันวิสาขี) โดยมีท่านซาฮิบสิงห์เบดี (Sahib Singh Bedi) ลูกหลานของคุรุนานัก เป็นผู้ประกอบพิธีบรมราชาภิเษก
เพื่อนรักนักล่าฝัน
เพื่อนรักนักล่าฝัน เป็นละครโทรทัศน์ แนวซีรีส์คอมเมดี้ บทประพันธ์และเขียนบทโทรทัศน์โดย  "สาวบุษบา" กำกับการแสดงโดย ชัชวาล ศาสวัตกลูน  ออกอากาศครั้งแรกทาง สถานีโทรทัศน์สีกองทัพบก ช่อง 7 เมื่อวันที่ 23 พฤษภาคม พ.ศ. 2549  ดำเนินงานโดย บริษัท บีบีทีวี โปรดัคชันส์ จำกัด โดยนางชาลอต โทณวณิก โดยใช้ผู้แสดงจากAcademy Fantasia 2 บอกเล่าเรื่องราวความรัก มิตรภาพของหนุ่มสาว 12 คน ที่ต่างก็มีความฝันแตกต่างกันไป และโชคชะตาทำให้มาเจอกัน ณ ร้านอาหารแห่งหนึ่งที่ชื่อว่า ร้านรักเดียว ทำให้พวกเขาได้ร่วมทุกข์ ร่วมสุข แบ่งปันความฝัน   แม้จะเจอกับอุปสรรค ปัญหาพวกเขาก็ร่วมกันฝ่าฟันเพื่อให้ไปถึงดังที่ฝันที่หวังไว้ไปด้วยกัน
ตัวละคร
บอม | พิษณุ นิ่มสกุล
หนุ่มหล่อวัยเบญจเพส นักร้องที่มีชื่อเสียง เป็นขวัญใจของบรรดาสาวๆและแฟนเพลงรุ่นใหม่ หลังจากที่มีประสบการณ์ในวงการเพลงมาพอสมควร บอมพยายามค้นหา “ตัวตน” ของตัวเอง มากกว่าสิ่งที่เหล่าครีเอทีฟและนักแต่งเพลงอยากให้เขาเป็น บอมจึงตัดสินใจจะทำเพลงชุดล่าสุด โดยค้นหาสไตล์ที่ใช่สำหรับตัวเองจริงๆ ความเป็นคนดังทำให้ดูบอมดูท่าเยอะมาดแยะ เจ้าชู้ เพลย์บอย แต่จริงๆแล้วบอมเป็นคนจริงจังกับงานเพลงที่ทำมาก จริงใจกับเพื่อน นิสัยส่วนตัวเป็นคนอารมณ์ดี คุยเก่ง กวนๆสาวๆจึงติดตรึม ฟอร์มเยอะเพราะต้องรักษาภาพพจน์ แต่มักฟอร์มหลุดบ่อยๆ การได้มาพบนัท ทำให้บอมได้กลับมาสัมผัสชีวิตแบบสบายๆไร้มายา ในผับเป็นเหมือนนางกวักของร้าน เพราะสาวๆจะชอบมาผับนี้เพื่อจะมาคุยกับบอม เลยทำให้กลายเป็นน้องรักของพี่เลิฟไปเลย
ความฝัน : อยากมีอัลบั้มเพลงที่เป็นตัวของตัวเอง
นัท |พัดชา เอนกอายุวัฒน์
สาวสวยวัย 22 ปีเป็นน้องสาวของแมน ใฝ่ฝันอยากเป็นนักแต่งเพลง นิสัยช่างเพ้อฝัน โรแมนติก แต่สุดแสนโกะ ริแต่งเพลงรักแต่ไม่เคยมีแฟน ไม่เคยรู้ว่าการรักใครจริงๆเป็นยังไง ดูเหมือนมั่นใจในตัวเองมาก แต่จริงๆแล้วมีความไม่มั่นใจในตัวเองอยู่ ไม่ค่อยถูกกับบอมมักหาเรื่องเอาคืนกันอยู่บ่อยๆ หารู้ไม่ว่านั่นทำให้ทั้งคู่ผูกพันกันจนกลายเป็นความรัก เพื่อนชายที่สนิทที่สุดก็คือป่านแต่ไม่เคยรู้ว่าป่านแอบชอบอยู่ นัทตั้งใจจะเขียนเพลงที่ดีที่สุดให้กับบอม จนฮิตติดหูได้สำเร็จ
ความฝัน : อยากมีร้านกาแฟริมทะเล จะได้นั่งแต่งเพลงไปชมน้ำชมฟ้าไปด้วย
โน | ภาณุพล เอกเพชร
ดีเจหนุ่มอารมณ์ดีเปิดแผ่นประจำอยู่ที่ร้านพี่เลิฟ มีงานประจำคือรับวาดภาพอยู่ที่มาบุญครอง เช่าคอนโดอยู่กับดิว ใกล้ๆร้านรักเดียว ตึกเดียวกับมินิมาร์ทของม่อน โนเก่งหลายอย่าง ชอบทำหลายอย่าง มีอย่างเดียวที่ยังไม่ได้ทำและยังทำไม่ดีคือร้องเพลง เป็นผู้ชายปากดี ติดขี้โม้ แต่จริงใจ เคยอกหักมาก่อน เพราะแฟนทิ้งไปคบทอม เลยเกลียดทอมกับดี้เป็นที่สุด ตั้งใจว่าชาตินี้ขออยู่เป็นโสด ให้ลมพัดเย็นดีกว่า แต่พอเจอลูกแก้วแล้ว เกิดปิ๊งพยายามหาวิธีพิชิตใจ แต่ม่อนขัดขวางทุกวิถีทาง
ความฝัน : อยากเปิดนิทรรศการแสดงผลงานวาดภาพของตัวเองสักครั้งในชีวิต
ลูกแก้ว | รุจนา อุทัยวรรณ์
สาวสวยวัย22 ปี มีอาชีพเป็นครูสอนร้องเพลง เป็นผู้หญิงแสนดี รักเด็ก ใจเย็นกับทุกคนจนคนภายนอกดูเหมือนางฟ้า แต่จริงๆแล้วลูกแก้วมีลูกบ้าที่เพื่อนก็รู้ มักเผยให้เห็นเมื่อเกิดสถานการณ์ขับขัน เช่น บ้าพลัง เคยงัดข้อชนะผู้ชาย เก่งยูโดถึงขั้นสายดำ ยิงปืนแม่น เป็นแชมป์แข่งกินพริกมาแล้วซิ่งมอเตอร์ไซด์ไล่โจรวิ่งราวมาแล้วเป็นต้นเป็นเพื่อนซี้ของนัท แต่หลังๆมาสนิทกับม่อน เพราะมีร้านอยู่ตรงข้ามกัน ช่วยเหลือกันบ่อยๆ ถูกคนมองว่าเป็นคู่ ทอม-ดี้ กัน แต่ถึงอย่างนั้น ก็ไม่เคยแคร์